Thomas Moufetus

Thomas Moufetus"Moufetus" ab ipso scribi solebat: vide e.g. titulos operum 1578 et 1588 vel Moffetus,"Moffetus" in effigie anno 1589 (?) exarata, vide imaginem vulgo Thomas Moffet (Londinii in vico Shoreditch anno 1553 natus; Wiltoniae mortuus anno 1604) fuit medicus et zoologus.

Filius sartoris Londiniensis origine Scotici, alumnus fuit scholae Mercatorum Scissorum atque universitatis Cantabrigiensis. Ibi a principio Collegium Trinitatis, postea aulam Gonville frequentabat medicinaeque praeceptore Ioanne Caio studuit; eisdem annis Thomam Pennium cognovit. Deinde ad universitatem Basileensem migravit, apud Felicem Platterum degebat, medicinam Paracelsianam imbibit; dissertationem De anodinis medicamentis defendit. Basileae his annis Theodorus Zwinger professor artis medicae meruit. Moffetus mox in Italiam progressus bombycesque observavit; Germaniam peragrans Norimbergae Ioachimum Camerarium, Pragae  cognovit.

Londinium anno 1580 exeunte rediit, ubi apologias medicinae chemicae De iure et praestantia chemicorum medicamentorum anno 1584 artisque medicae Hippocraticae anno 1588 divulgari iussit contra Galenianos. Antea a  reiectus, denuo hoc anno socius receptus est. Inter curandos, quibus adiuvabat, fuerunt Franciscus Drakus explorator, Franciscus Walsingham minister,  sororque : p. 211 huic Moufetus anno 1599 dicavit carmen bucolicum entomologicum The Silkewormes and their Flies.

Anno 1604 mortuus opera duo inedita reliquit, quorum principale, titulo Insectorum ... theatrum, curis Theodori Mayernii anno 1634 editum erit. Cuius operis gratia Moufetus entomologorum Anglicorum primus censetur: ille labores ineditos Conradi Gesneri, Eduardi Wottoni amicique Thomae Pennii cum suis congessit et ad prelum paravit sed divulgare non potebat. Idem Mayernius Pharmacopoeam Londinensem, cuius editio apud Collegium Medicorum Moufetus iam annis 1590 suadebat, anno 1618 cum aliis effecit, medicamentis chemicis (Moufeto Mayernioque probantibus) comprehensis.

 Opera 
 1578 : De anodinis medicamentis eorumque causis et usibus physica et medica consideratio. Basileae textus
 1584 : De iure et praestantia chemicorum medicamentorum dialogus apologeticus. Francofurti
 1588 : Nosomantica Hippocratea 
 1599 : The Silkewormes and their Flies. Londinii: Nicholas Ling Textus; editio interretialis
 1634 (cum  aliisque; Theodorus Mayernius, ed.) : Insectorum sive minimorum animalium theatrum ... Tho. Moufeti opera ... concinnatum. Londini: Thomas Cates, 1634 Textus; editio interretialis
 1658 : "The Theater of Insects, or Lesser living creatures ... by Tho. Mouffet" in Edward Topsel, ed., The History of Four-Footed Beasts and Serpents (Londinii: G. Sawbridge) Textus
 1655 (Christopher Bennet, ed.) : Healths Improvement. Londinii: Samuel Thomson, 1655 Textus; editio interretialis; alia

 Notae 

 Bibliographia 
 Victor Houliston, "Moffet [Moufet, Muffet], Thomas [T. M.] (1553–1604)]" in 
 William Oldys, "A Short View of the Life and Writings of Dr. Moffet" in Thomas Moffet; Christopher Bennet, ed., Health's Improvement. Nova ed. Londinii, 1746 
 Charles E. Raven, English Naturalists from Neckam to Ray: a study of the making of the modern world (Cantabrigiae: Cambridge University Press, 1947) pp. 172-191


Categoria:Nati 1553
Categoria:Mortui 1504
Categoria:Medici Britanniae
Categoria:Zoologi Britanniae
Categoria:Entomologi
Categoria:Alumni Scholae Mercatorum Scissorum
Categoria:Alumni Universitatis Cantabrigiensis
Categoria:Alumni Universitatis Basiliensis
Categoria:Auctores Anglici
Categoria:Auctores Latini Renascentiae